Otepää
<s>Otepää (njemački: Odenpäh) nekad znana kao Nuustaku je grad od 2,074 stanovnika na jugu Estonije u Okrugu Valga.</s>

<s>Geografske karakteristike</s>

<s>Otepää se nalazi u Okrugu Valga, a prostire se duž sjeverne obale Jezera Pühajärv, udaljena četrdesetak km jugozapadno od Tartua.</s><s>Poznata je kao najviši grad u Estoniji jer leži na visoravni na 150 metara nadmorske visine, a od 1998. zbog brojnih staza za skijaško trčanje i kao zimska prijestolnica Estonije.</s>

<s>Historija 
U perodu 11.-13. vijek Otepää Linnamägi bio je druga utvrda uz Tartu koja je branila Ugauniju.</s>

<s>Nakon što su križari zauzali Ugauniju i podigli biskupski dvorac 1224., pored njega je izraslo naselje - Vana-Otepää i feud Odenpäh sa zamkom.</s><s>Zamak je teško oštećen za rata sa Livonskim redom 1396.-97. i još više za rata sa Velikom Moskovskom Kneževinom 1480.-81.</s><s>Potpuno je uništen i napušten za Livonskog rata.</s>

<s>Novo naselje Nuustaku podigao je tadašnji vlasnik feuda Pühajärve između 1804..-11.</s><s>Nuustaku je 1862. dobio privilegiju da organizira sajmove tako da je krajem 19. vijeka imao 612 stanovnika.</s><s>Dana 4. lipnja 1884. u Otepi je, kao zastava estonske studentske organizacije, prvi puta službeno korištena zastava Estonije.</s><s>Ime mu je promjenjeno nakon stjecanja nezavisnosti - 1919. u estonski - Otepää.</s><s>Dobar dio grada izgorio je u požaru 1926., ali se brzo oporavio tako da je 1936. dobio status grada.</s>

<s>Za Drugog svjetskog rata grad je od 10. jula 1941. do 23. marta 1944. proživio pod njemačku okupacijom, ali je nastradao prilikom povlačanja Wehrmachta kad je više od polovice zgrada uništeno u požaru.</s>

<s>Nakon Drugog svjetskog rata za Estonske Sovjetske Socijalističke Republike Otepää je od 1950. do 1959. bila administrativni centar vlastitog rajona.</s>

<s>Privreda 
Otepää je nakon reformi provedenih nakon proglašenja nezavisnosti - 1990. prestala postojati kao industrijski centar.</s><s>Danas je najveći poslodavac dvoprerađivačka firma UPM-Kymmene Otepää AS, sa 175 zaposlenih (1987. imala je 355).</s><s>Nekad velika Mljekara Otepää je bankrotirala, nasljednik tvornice tekstila AS Oteks proizvodi tepihe, AS Parmet proizvode od metala a  AS Otepää Metall kontejnere.</s>

<s>Pobratimski gradovi</s>

<s>Otepää ima ugovore o prijateljstvu sa sljedećim gradovima;
  Kivijärvi, Finska
  McHenry, Maryland, Sjedinjene Američke Države</s>

<s>Izvori</s>

<s>Vanjske veze</s>

<s>Otepää Vald (službene stranice)</s>

<s>Gradovi u Estoniji</s>

